smcproject/ml-wiki-sentences huggingface dataset:
ഒന്നാം ഡിഗ്രി പൊള്ളൽ : ഇവ ചുവന്നതും വേദനൗള്ളതും ആയിരിക്കുംചെറിയ പോളപ്പ് ഉണ്ടാവാം.
ഒന്ന് അമർത്തിയാൽ വെള്ള നിറമാവും.
പൊള്ളിയ ഭാഗത്തെ തൊലി ഒന്നോരണ്ടോ ദിവസം കൊണ്ട് പൊളിഞ്ഞുപോകാം.
ഇത്3-6 ദിവസത്തിനകം ഭേദമാകും.
രണ്ടാം ഡിഗ്രി പൊള്ളൽ : ഇത് കനം കൂടീയ പൊള്ളലാണ്.
വളരെ വേദന ഉണ്ടായിരിക്കും.
ത്വക്ക് വളരെ ചുവന്നതും ചിലപ്പോൾ കുഴിഞ്ഞുമിരിയ്ക്കും.
2-3 ആഴ്ചകൾകൊണ്ട് ഭേദമാകും.
മൂന്നാം ഡിഗ്രി പൊള്ളൽ : ത്വക്കിന്റെ എല്ലാ പാളികൾക്കും കേട് സംഭവിച്ചിരിയ്ക്കും.
ത്വക്ക് വെള്ളയോ കരിഞ്ഞോ ഇരിയ്ക്കും.
ത്വക്കും നാഡികളും നശിച്ച കാരണം ചെറിയ വേദന ഉണ്ടാവാം.
അല്ലെങ്കിൽ വേദന ഇല്ലാതിരിക്കാം ഇത് ഭേദമാകാൻ വളരെ സമയം വേണ്ടി വരും.
ചികിൽസ ഒന്നും രണ്ടും ഡിഗ്രി പൊള്ളലുകളിൽ, പൊള്ളൽ 2-3 ഇഞ്ച് വ്യാസത്തിലും കൂടുതൽ ഉള്ളതാണെങ്കിൽ, പൊള്ളൽ മുഖത്തോ മുട്ടുകളിലോ ആണെങ്കിൽ ജനനേന്ദ്രിയങ്ങളിൽ ആണെങ്കിൽ മൂന്നാം ഡിഗ്രി പൊള്ളൽ ആണെങ്കിൽ
ഉടനെ വൈദ്യ സഹായം തേടണം.
ഒന്നാം ഡിഗ്രി പൊള്ളൽ ആണെങ്കിൽ
പൊള്ളിയഭാഗം 5 മിനിട്ട് തണുത്ത വെള്ളത്തിൽ മുക്കി വെക്കണം.
തീപ്പൊള്ളലിനുള്ള ലേപനങ്ങൾ പുരട്ടി,നന വില്ലാത്ത ഗോസ് ബാൻഡേജ് കൊണ്ട്ആതിനു മുകളിൽ അയച്ചു ചുറ്റണം.
ഡോക്ടറുടെ നിർദ്ദേശപ്രകാരം വേദന സംഹാരികളുംനീരുപോകാനുള്ള മരുന്നും കഴിക്കാം.
രണ്ടാം ഡിഗ്രി പൊള്ളൽ
വെള്ളത്തിൽ 15 മിനിട്ട് മുക്കി വെക്കണം.
പൊള്ളൽ ചെറുതാണെങ്കില്വൃത്തിയുള്ള തണുത്ത തുണികൊണ്ട് ദിവസവും കുറച്ചു നേരം മൂടീ വെക്കണം.
ആന്റിബയോട്ടിക് ലേപനങ്ങളൊഡോക്ടർ നിർദ്ദേശിച്ച ലേപനങ്ങളൊ തേച്ച ശേഷം പൊള്ളൽ വൃത്തിയുള്ള ഒട്ടിപ്പിടിക്കാത്തബാൻഡേജ് കൊണ്ട് മൂടീയിരിക്കണം.
എല്ലാദിവസവും ഡ്രെസ്സിങ്ങ് മാറ്റണം.
കൈ നന്നായി  സോപ്പീട്ടു കഴുകിയ ശേഷം, പൊള്ളിയഭഗം കഴുകി ആന്റി സെപ്റ്റിക് ലേപനങ്ങൾ പുരട്ടണം.
പൊഌഅൽ ചെറുതാണെങ്കില്പകൽ സമയത്ത് മൂടി വയ്ക്കണ മെന്നില്ല.
പൊള്ളിയ ഭാഗം ദി വസവും പരിശോധിച്ച് കൂടുതൽ ചുവപ്പ്,കൂടുതൽ വേദന, വീർത്തുവരൽ, പഴുപ്പ് എന്നിവ ഇല്ലെന്ന് ഉറപ്പുവരുത്തണം.
ഇവ ശ്രദ്ധയിൽ പെട്ടാൽ ഉടനെ വൈദ്യ സഹായം തേടണം.
പൊള്ളിയ തൊലി ഉണങ്ങി തുടങ്ങുമ്പോൾ ചൊറിച്ചിലുണ്ടാക്കും.
പൊള്ളിയ ഭാഗം ഭേദമായി ഒരു വർഷം വരെ സൂര്യപ്രകാശത്തിനോട് സംവേദനം കൂടിയിരിയ്ക്കും.
മൂന്നാം ഡിഗ്രി പൊള്ളൽ
അതിവേഗം വൈദ്യ സഹായം തേടണം.
വെള്ളത്തിൽ മുക്കുകയോ ലേപനങ്ഗൾ പുരട്ടുകയൊ ചെയ്യരുത്.
പൊഌഇയഭാഗത്ത് പറ്റിപിടിഛിടുള്ള വസ്ത്രം നീക്കാൻ ശ്രമിക്കരുത്.
പ്റ്റുമെങ്കിൽ പൊള്ളിയ ഭാഗം ഹൃദയത്തിനേക്കാൾ ഉയർത്തിവെക്കണം.
പൊഌഇയഭാഗം തണുത്ത, നൻസ്ഞ്ഞ അണുവിമുക്തമായ ബാൻഡേജുകൊണ്ടുമൂടാം.
ചെയ്യരുതാത്തത്
വെണ്ണ പുരട്ടരുത്.
രണ്ടും മൂന്നും ഡിഗ്രി പൊള്ളൽകളിൽ തണുത്ത വെഌഅവും ഐസും ഉപയോഗിക്കരുത്.
കുമിളകൾ ഉണ്ടെങ്കിൽ പൊട്ടീക്കരുത്.
വൈദ്യുതികൊണ്ടുണ്ടുള്ള പൊള്ളൽ.
ഉടൻ വൈദ്യ സഹായം തേടണം.
അത് ആന്തര അവയവങ്നൾക്ക് കേടു വരുത്തിയിരിക്കാം രാസവസ്തുക്കൾ കൊണ്ടുള്ള പൊള്ളൽ
ധാരാളം വെള്ളം ഉപയോഗിച്ച് കഴുകണം.
വസ്ത്രങ്ങളും ആഭരണങ്ങളും രസവസ്തുക്കൾ പറ്റിയറ്റ്ഃണെങ്കിൽ മാറ്റണം.
ലേപനങ്ങൾ ഉപയോഗിക്കരുത്.
അവ രസപ്രവർത്തനം ഉണ്ടാക്ക്ക്കിയേക്കാം.
ഉണങ്ങിയ അണുവിമുക്തമാക്കിയ ബാൻഡേജ് കൊണ്ടുമൂടാം.
അവലംബങ്ങൾ Ambulatory Management of Burns by ED Morgan, MAJ, MC, USA, SC Bledsoe, CPT, MC, USA and J Barker, CPT, MC, USA American Family Physician October 01, 2000 Archived 2011-06-23 at the Wayback Machine .
പുറം കണ്ണികൾ http://familydoctor.org/familydoctor/en/prevention-wellness/staying-healthy/first-aid/first-aid-burns.html http://www.wikihow.com/Treat-a-Burn പൊള്ളൽ ഓപ്പൺ ഡയറക്റ്ററി പ്രൊജക്റ്റിൽ Parkland Formula Archived 2016-11-03 at the Wayback Machine .
പൊഴിക്കര ഇംഗ്ലീഷ് വിലാസം https://ml.wikipedia.org/wiki/Pozhikara
കൊല്ലം ജില്ലയിൽ പരവൂർ നഗരസഭയുടെ പടിഞ്ഞാറൻ അതിർത്തിയോടു ചേർന്ന് സ്ഥിതിചെയ്യുന്ന ഒരു തീരദേശ പട്ടണമാണ് പൊഴിക്കര .
പരവൂർ കായലിന്റെയും അറബിക്കടലിന്റെയും സാന്നിദ്ധ്യം ഈ പ്രദേശത്തെ ഒരു വിനോദസഞ്ചാരകേന്ദ്രമാക്കി മാറ്റിയിരിക്കുന്നു.
കൊല്ലം ജില്ലയിലെ ചരിത്രപ്രാധാന്യമുള്ള ഒരു പ്രദേശമാണ് പൊഴിക്കര.
കായലും കടൽത്തീരവും അഴിമുഖവുമുള്ളതിനാൽ വർഷങ്ങൾക്കു മുമ്പുതന്നെ ഈ പ്രദേശം ഒരു ഗതാഗതകേന്ദ്രമായി മാറിയിരുന്നു.
പണ്ട് ശിവക്ഷേത്രമായിരുന്ന പൊഴിക്കര മേജർ ദേവീക്ഷേത്രത്തിൽ നിന്നും 12-ആം നൂറ്റാണ്ടിലെ ഒരു ശിലാശാസനം കണ്ടെത്തിയിരുന്നു.
വട്ടെഴുത്ത് ലിപിയിലുള്ള ഈ ചരിത്രരേഖയെ പൊഴിക്കര ശിലാരേഖ എന്നുവിളിക്കുന്നു.
ദേവീക്ഷേത്രം കൂടാതെ കൊല്ലന്റഴികം മാടസ്വാമി ക്ഷേത്രവും ഇവിടെയുണ്ട്.
ഇന്ത്യയ്ക്കു സ്വാതന്ത്ര്യം ലഭിക്കുന്നതിനു മുമ്പ് പരവൂർ പ്രദേശത്തിന്റെ ഭരണകേന്ദ്രമായിരുന്നു പൊഴിക്കര.
പഴയകാലത്തെ ഒരു കോട്ടയും അഞ്ചലാപ്പീസും പോലീസ് സ്റ്റേഷനും ഇവിടെ സ്ഥിതിചെയ്യുന്നുണ്ട്.
കൊല്ലത്തുനിന്ന് തീരദേശപാത വഴി 12 കിലോമീറ്റർ സഞ്ചരിച്ചാൽ പൊഴിക്കരയിൽ എത്തിച്ചേരാം.
സമീപത്തെ സ്ഥലങ്ങൾ പരവൂർ - 2.5 കിലോമീറ്റർ പരവൂർ മുൻസിപ്പൽ ബസ് സ്റ്റാൻഡ് - 2.5 കി.
പരവൂർ തീവണ്ടിനിലയം - 2.5 കി.
അവലംബം പുറംകണ്ണികൾ Pozhikara എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൊള്ള ഇംഗ്ലീഷ് വിലാസം https://ml.wikipedia.org/wiki/Anamirta_cocculus
ദക്ഷിണേന്ത്യയിൽ മിക്ക ഇടങ്ങളിലും വളരുന്ന ഒരു മരവള്ളിയാണ് (Woody climber) പൊള്ള ( ശാസ്ത്രീയനാമം : Anamirta cocculus ) .
ഇംഗ്ലീഷിൽ ഫിഷ്‌ബറി എന്ന പേരിൽ അറിയപ്പെടുന്നു.
കല്ലുനെരന്ത, കരണ്ടക വള്ളി, നഞ്ചിൻ വള്ളി, വള്ളിനെരന്ത, ആനയമൃത് എന്നെല്ലാം പേരുകളുണ്ട്.
ഹൃദയാകാരത്തിലുള്ള ഇലകളാണ്.
അണ്ഡാകൃതിയിലുള്ള ലഘുപത്രങ്ങൾ.
കുലകളായി ഉണ്ടാകുന്ന പൂക്കൾക്ക് പച്ചകലർന്ന വെള്ളനിറമായിരിക്കും.
ആൺപൂവും പെൺപൂവും പ്രത്യേകം ചെടികളിൽ ഉണ്ടാകുന്നു.
ആറു ബാഹ്യദളങ്ങളും സംയുക്ത കേസരതന്ദുക്കളുമുള്ള പുക്കൾക്കു ദളങ്ങളില്ല.
പെൺപൂവിൽ ഒൻപതു വന്ധ്യകേസരങ്ങൾ ഉണ്ടായിരിക്കും.
ഊർധ്വവർത്തിയായ അണ്ഡാശയമാണ്.
കയ്പ്പുരസമുള്ള ഇതിന്റെ കായുടെ ചാറ് നല്ല ഒരു കൃമിനാശിനിയാണ് .
ചെള്ള് , പേൻ മുതലായവയെ നശിപ്പിക്കുവാനും, പഴക്കം ചെന്ന ത്വക്കുരോഗങ്ങളുടെ ചികിത്സയ്ക്കുമായി ഉപയോഗിക്കുന്നു.
വിഷശക്തി
കന്നുകാലികൾ പൊള്ളയുടെ ഇലകൾ തിന്നുകഴിഞ്ഞാൽ ഒന്നു രണ്ട് മണിക്കൂറിനകംതന്നെ വിഷബാധ കാണും.
കാലികളുടെ വായിൽനിന്ന് നുരയും പതയും ഒലിച്ചിറങ്ങും.
അനിയന്ത്രിതമായി ശരീരം വിറയ്ക്കും.
കണ്ണുചുവന്നു മറിയുക, കിടന്ന് കാലുംതലയും ഇട്ടടിക്കുക , ശ്വാസതടസ്സം ഉണ്ടാവുക എന്നിവ വിഷബാധയുടെ ലക്ഷണങ്ങളാണ്.
അനാമിർട്ടിൻ എന്ന ആൽക്കലോയിഡിന്റെ കൂടിയ സാന്നിധ്യമാണ് ചെടിയെ വിഷമയമാക്കുന്നത്.
അവലംബം പുറംകണ്ണികൾ http://www.herbsnspicesinfo.com/medicinal-herbs/anamirta_cocculus.aspx Archived 2012-05-12 at the Wayback Machine .
ചിത്രങ്ങൾ http://ayurvedicmedicinalplants.com/index.php?option=com_zoom Itemid=26 page=view catid=1 key=50%5Bപ്രവർത്തിക്കാത്ത+കണ്ണി%5D http://www.facebook.com/pages/Cocculus-Indicus/139450819413939 കൂടുതൽ വിവരങ്ങൾ Anamirta Cocculus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Anamirta Cocculus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
പൊള്ളിയ (സസ്യം) ഇംഗ്ലീഷ് വിലാസം https://ml.wikipedia.org/wiki/Pollia_(plant)
കൊമ്മേലിനേസീ കുടുംബത്തിലെ സപുഷ്പി സസ്യങ്ങളിലെ ഒരു ജീനസാണ് പൊള്ളിയ.
(Pollia) ഇതിനെ ആദ്യമായി വിവരിച്ചത് 1781- ൽ ആണ്.
ഇത് ആഫ്രിക്ക , തെക്കേ ഏഷ്യ , വടക്കേ ആസ്ട്രേലിയ , മുതലായ പഴയ വേൾഡ് ട്രോപ്പിക്കുകൾ വഴി വ്യാപകമാണ്: പനാമയിൽ ഇതിന്റെ ഒരു ഒറ്റപ്പെട്ട സ്പീഷീസ് കാണപ്പെടുന്നു.
സ്പീഷീസുകൾ Pollia americana Faden - Panama Pollia bracteata K.Schum .
- Tanzania Pollia condensata C.B.Clarke - much of tropical Africa Pollia crispata (R.Br.) Benth.
- Queensland, New South Wales Pollia gracilis C.B.Clarke - Comoros, Madagascar Pollia hasskarlii R.S.Rao - southern China, Himalayas, Indochina, Peninsular Malaysia, Java Pollia × horsfieldii C.B.Clarke - Java (P. secundiflora × P. thyrsiflora) Pollia japonica Thunb.
- China, Japan, Korea, Taiwan, Vietnam Pollia macrobracteata D.Y.Hong - Guangxi Pollia macrophylla (R.Br.) Benth.
- Queensland, New Guinea, Solomon Islands, Philippines, Vietnam Pollia mannii C.B.Clarke - from Ivory Coast to Tanzania + Angola Pollia miranda (H.Lév.) H.Hara - China, Japan, Ryukyu Islands, Taiwan Pollia papuana Ridl.
- New Guinea Pollia pentasperma C.B.Clarke - Assam Pollia sambiranensis H.Perrier - Madagascar Pollia secundiflora (Blume) Bakh.f. - China, Taiwan, Ryukyu Islands, Indian Subcontinent, Southeast Asia, New Guinea, New Caledonia Pollia subumbellata C.B.Clarke - southern China, Himalayas, Peninsular Malaysia Pollia sumatrana Hassk.
- Peninsular Malaysia, Borneo, Sumatra, Philippines Pollia thyrsiflora (Blume) Steud.
- southern China, Assam, Southeast Asia Pollia verticillata Hallier f. - New Guinea Pollia × zollingeri (Hassk.) C.B.Clarke - Java (P. hasskarlii × P. secundiflora) അവലംബം
മുഹാജിർ
ആട്ടിടയനായ ഒരു പ്രവാസി യുവാവിന്റെ ഒരു ദിവസത്തെ ജീവിതത്തെ ആസ്പദമാക്കി തയ്യാറാക്കിയ ഹ്രസ്വ ചിത്രമാണ്  20 മിനിറ്റ്   ദൈർഘ്യമുള്ള മുഹാജിർ   .
വളരെയധികം സ്വപ്നങ്ങളുമായി ഗൾഫിലേക്ക് കുടിയേറുന്ന ഒരു ചെറുപ്പക്കാരൻ, മരുഭൂമിയിൽ  ആട്ടിടയനായി ജീവിക്കാൻ വിധിക്കപ്പെടുമ്പോഴും അവന്റെ സ്വപ്നങ്ങളെ താലോലിക്കാനും, കൈവിടാതിരിക്കാനും ശ്രമിക്കുന്നതാണ് ചിത്രത്തിന്റെ ഇതിവൃത്തം.
കുവൈത്ത് ആസ്ഥാനമായി പ്രവർത്തിക്കുന്ന ഇന്ത്യൻ ആർട്ട് കമ്പനി എന്ന കലാകൂട്ടായ്മ നിർമിച്ച ചിത്രം മാധ്യമ പ്രവർത്തകനായ  മുനീർ അഹമ്മദ് ആണ് സംവിധാനം ചെയ്തത്.
2017 ലെ കേരള അന്താരാഷ്ട്ര ഡോക്യുമെന്ററി, ഹ്രസ്വസ്വചിത്രമേളയിൽ മൈഗ്രന്റ് ലൈവ്സ് എന്ന വിഭാഗത്തിലേക്ക് തെരഞ്ഞെടുക്കപ്പെട്ടെങ്കിലും കേന്ദ്ര വാർത്താവിതരണ പ്രക്ഷേപണ മന്ത്രാലയം അനുമതി നിഷേധിച്ചതിനാൽ പ്രദർശിപ്പിക്കാനായില്ല.
രോഹിത് വെമുല , കാശ്മീർ, ജെ.എൻ.യു വിഷയങ്ങൾ കൈകാര്യം ചെയ്യുന്ന ഹ്രസ്വചിത്രങ്ങൾക്ക് വിലക്കേർപ്പെടുത്തിയതിനൊപ്പമാണ്  ഗൾഫ് പ്രവാസം പ്രമേയമാക്കിയ  “മുഹാജിർ” എന്ന ചിത്രത്തിനും വിലക്കേർപ്പെടുത്തിയത്.
കാശ്മീർ ബന്ധമാരോപിച്ചതാണ് ചിത്രം വിലക്കിയതെന്നു വാർത്തയുണ്ട്.
‌‌__സൂചിക__ അവലംബം
മുഹിമ്മാത്തുൽ മുഅ്മിനീൻ ഇംഗ്ലീഷ് വിലാസം https://ml.wikipedia.org/wiki/Muhimmatul_Mu_%27minin
താനൂരിലെ മുസ്ലീം പണ്ഡിതനും സ്വാതന്ത്ര്യ സമര സേനാനിയുമായ പരീക്കുട്ടി മുസ്‌ലിയാർ അറബി മലയാളത്തിൽ രചിച്ച അധിനിവേശ വിരുദ്ധ ഗ്രന്ഥമാണ് മുഹിമ്മാത്തുൽ മുഅ്മിനീൻ .
നാല്പതു പേജുകളുള്ള ഈ ഗ്രന്ഥം 1921 മാർച്ച് 21 നാണ് പ്രസിദ്ധപ്പെടുത്തിയത്.
തലശ്ശേരിയിലെ അനിയാപുറത്ത് അമ്മു നടത്തിയിരുന്ന മുഹി കിൽ ഗാരൈബ് അച്ചുകൂടത്തിലാണ് ഗ്രന്ഥം അച്ചടിച്ചത്. 'സത്യവിശ്വാസികൾ അറിഞ്ഞിരിക്കേണ്ട പ്രധാന കാര്യങ്ങൾ' എന്നർത്ഥം വരുന്ന ഈ കൃതി ഖുർആൻ - നബി വചനങ്ങൾ, പൂർവിക പണ്ഡിതരുടെ ഉദ്ധരണികൾ എന്നിവ അടിസ്ഥാനമാക്കി ബ്രിട്ടീഷുകാർക്കെതിരെ പോരാടേണ്ട ആവശ്യകത വ്യക്തമാക്കുന്ന മതവിധികൾ നിറഞ്ഞ ഫത്‌വ സമാഹാരമാണ്.
പരീക്കുട്ടി മുസ്ലിയാരുടെ പ്രസ്താവനയ്ക്കും  കയ്യൊപ്പിനു പുറമെ അക്കാലത്തെ പ്രസിദ്ധ മുസ്ലിം പണ്ഡിതരും ആത്മീയാചാര്യൻമാരുമായിരുന്ന ചെറുശ്ശേരി അഹ്മദ് കുട്ടി മുസ്‌ലിയാർ , പാനായിക്കുളത്ത് അബ്ദുറഹിമാൻ മുസ്‌ലിയാർ , കൂട്ടായി ബാവ മുസ്‌ലിയാർ തുടങ്ങിയവരുടെ പ്രസ്താവനകളും സാൿഷ്യപ്പെടുത്തലുകളും കൈയൊപ്പും അടങ്ങിയതാണ് ഈ കൃതി.
ബ്രിട്ടീഷ് ഭരണകൂടം നിരോധിച്ചിരുന്നു.
കോപ്പി കൈവശം വെക്കുന്നവർക്ക് അഞ്ച് വർഷത്തെ ജയിൽ വാസമായിരുന്നു ശിക്ഷയായി പ്രഖ്യാപിച്ചത്.
അവലംബം ↑ ↑ ↑ കേരള മുസ്‌ലിം നവോത്ഥാന ചരിത്രം.
പ്രബോധനം 1998 സ്‌പെഷ്യൽ പതിപ്പ്, അധിനിവേശ വിരുദ്ധ സാഹിത്യങ്ങൾ സി ഹംസ ↑ മഹത്തായ മാപ്പിള സാഹിത്യ പാരമ്പര്യം.
പുറം: 72 ↑
മുഹറം
|[ഇസ്ലാമിക കലണ്ടർ|ഹിജ്റ കലണ്ടറിലെ]] ഒന്നാമത്തെ മാസമാണ് മുഹറം .
യുദ്ധം നിഷിദ്ധമാക്കിയ നാല് മാസങ്ങളിൽ ഒന്നാണ് മുഹറം.
മുഹർറം 9, 10 ദിവസങ്ങളെ താസൂആ, ആശൂറാ എന്ന് വിളിക്കുന്നു.
മുസ്‌ലിംകൾ ഈ ദിവസങ്ങളിൽ ഐച്ഛിക വ്രതമനുഷ്ടിക്കുന്നു.
നബിമാരെ വിവിധ പരീക്ഷണങ്ങളിൽ നിന്നും ശത്രു ശല്യങ്ങളിൽ നിന്നും മറ്റും രക്ഷപ്പെടുത്തിയ ദിവസമാണത്‌.
ഈ മാസത്തിൽ യുദ്ധം നിരോധിച്ചിരിക്കുന്നു.
ഇസ്ലാമിക ചരിത്രത്തിൽ സുപ്രധാനമായ ഒട്ടേറെ സംഭവങ്ങൾക്ക് സാക്ഷ്യം വഹിച്ച മാസമാണിത്.
പ്രവാചകൻ മൂസയെയും അനുയായികളെയും ഫറോവയിൽ നിന്ന് രക്ഷിച്ച ദിനമെന്ന നിലക്കാണ് ജൂതവിഭാഗങ്ങളും മുസ്ലിംകളും ഇതിനെ പ്രാധാന്യത്തോടെ വീക്ഷിക്കുന്നത്.
ഫറോവ കടലിൽ മുങ്ങിമരിക്കുന്നതും മുഹർറം 10 നാണ്.
സുലൈമാൻ നബിക്ക് രാജാധികാരം ലഭിച്ചതും ഈ മാസത്തിലാണ് .
നംറൂദ്ൻറെ തീകുണ്ഡാരത്തിൽ നിന്ന് ഇബ്രാഹിം നബിയെ അല്ലാഹുതആല രക്ഷിച്ചതും ഈ മാസമാണ്.
ഇസ്ലാമിക ചരിത്രത്തിലെ കർബല സംഭവും പ്രവാചക പുത്രൻ ഹുസൈന്റെ രക്തസാക്ഷ്യവും ഈ ദിനത്തിലായിരുന്നു യൂസുഫ് നബി കിണറിൽ നിന്ന് രക്ഷപ്പെട്ടതും യൂനുസ് നബി തിമിംഗല വയറ്റിൽനിന്ന് രക്ഷപ്പെട്ടതും ഈ മാസത്തിലാണ്.
1️⃣ ഏത് മാസത്തിൽ വർഷം ആരംഭിക്കുക എന്ന ചർച്ചയിൽ മുഹറം മാസത്തിൽ എന്ന് പറഞ്ഞ സ്വഹാബി ആര് ?
2️⃣ കർബലയിൽ വെച്ച് മുഹറം 10 ന് മരണപ്പെട്ട സ്വഹാബി ആര് ?
3️⃣ മുഹറം 10 നെ വിളിക്കുന്ന അറബി പേരന്ത് ?
4️⃣ മൽസ്യത്തിൻ്റെ ഉദരത്തിൽ നിന്ന് പുറത്ത് വന്ന പ്രവാചകൻ ആര് ?
5️⃣ ഹിജ്റ വർഷം കണക്കാക്കൽ നബി സ്ര) തങ്ങളുടെ മദീനയിലേക്കുള്ള ഹിജ്റ മുതൽ എന്ന് പറഞ്ഞ സ്വഹാബി ആര് ?
ആശൂറ അവലംബം
മുഹിബ്ബെ ദർഗ
തുർക്കിയിലെ ഒരു പുരാവസ്തു ഗവേഷകയായിരുന്നു മുഹിബ്ബെ ദർഗ - English ( Muhibbe Darga ).
സുൽത്താൻ അബ്ദുൽഹാമിദിന്റെ ആദ്യ സഹചാരിയും കവിയും വിവർത്തകനുമായ ദാറുഗസാദെ മെഹ്മെത് ഇമിൻ ബെയുടെ ചെറുമകളാണ് മുഹിബ്ബെ ദർഗ.
മുഹിബ്ബെ ദർഗ 1921 ജൂൺ 13ന് ഇസ്തംബൂളിൽ ജനിച്ചു.
ഫ്രഞ്ച് ഗാർഹികാദ്ധ്യാപികയുടെ ശിക്ഷണത്തിൽ വളർന്നു.
പാരിസിലും ഇസ്തംബൂളിലുമായി പഠനം പൂർത്തിയാക്കി.
പിതാവ് ഡോക്ടറായിരുന്നതിനാൽ അദ്ദേഹത്തിന്റെ തൊഴിൽപരമായ ആവശ്യങ്ങൾക്കായി 1930കളിൽ കുടുംബത്തോടൊപ്പം അനറ്റോലിയ ( ഏഷ്യാമൈനർ ) ഉദ്വീ്പിലൂടെ യാത്ര ചെയ്യേണ്ടി വന്നു.
1940കളുടെ തുടക്കത്തിൽ ഇസ്തംബൂൾ സർവ്വകലാശാലയുടെ പ്രാചീന അനറ്റോളിയയിലെ നിവാസികളായിരുന്നു ഹിത്യർ വംശജരെ കുറിച്ചുള്ള പഠനം നടത്തുന്ന പഠനശാഖയായ ഹിറ്റിറ്റോളജി ഡിപ്പാർട്‌മെന്റിൽ ചേർന്നു.
മുഹാജിറുകൾ ഇംഗ്ലീഷ് വിലാസം https://ml.wikipedia.org/wiki/Muhajirun
മുഹമ്മദ് നബിയുടെ കൂടെ മക്കയിൽ നിന്ന് മദീനയിലേക്ക് ഹിജ്റ ( പലായനം ) ചെയ്തവരെയാണ് മുഹാജിറുകൾ ( Muhajirun ( അറബി : المهاجرون ‬ ; The Emigrants ) മുഹാജിർ അഥവാ ഹിജ്റ ചെയ്തവർ ) എന്നു പറയുന്നത്.
ഇവരെ സ്വീകരിച്ച മദീന നിവാസികളാണ് അൻസ്വാറുകൾ .
മുഹാജിറകളിലെ പ്രമുഖർ മുഹമ്മദ് നബി അബൂ ബക്കർ .
ഉമർ ബിൻ ഖതാബ്‌ ഉസ്‌മാൻ ബിൻ അഫ്ഫാൻ അലി സൽമാനുൽ ഫാരിസി ബിലാൽ ഖുനൈസ് ബ്നു ഹുദൈഫ അബൂ ദർറുൽ ഗിഫാരി മിഖ്ദാദ് ബ്നു അസദ് അമ്മാർ ബ്നു യാസിർ അബൂ ബുറൈദതുൽ അസ്ലമി ഖാലിദ് ബ്നു സൈദ് ഇതും കാണുക അൻസ്വാറുകൾ സ്വഹാബികൾ References ↑ De historische Mohammed, De Mekkaanse verhalen , H. Jansen, BV Uitgeverij De Arbeiderspers, 2005, blz.
209, ISBN 90-295-6282-X ↑ Muhammad: A Biography of the Prophet By Karen Armstrong, pg.
151 1 2 3 4 5 6 Peshawar Nights on Al-Islam.org ↑ IslamWeb
മുഹറം (വിവക്ഷകൾ)
മുഹറം എന്ന വാക്കു കൊണ്ട് താഴെ പറയുന്ന എന്തിനെയും വിവക്ഷിക്കാം മുഹറം - അറബി മാസങ്ങളിലെ ഒന്നാമത്തെ മാസം ആശൂറ - മുഹറം പത്തിനുള്ള ആഘോഷം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
മുഹാദ് വെമ്പായം
മലയാളഭാഷ യിലെ ഒരു പ്രശസ്തനായ നാടകകൃത്തും മലയാളചലച്ചിത്രമേഖലയിലെ ഒരു തിരക്കഥാകൃത്തുമാണ് മുഹാദ് വെമ്പായം.
തിരുവനന്തപുരം വെമ്പായത്ത് ജനിച്ച ഇദ്ദേഹം ഇ​തി​ന​കം അ​മ്പ​തോ​ളം നാ​ട​ക​ങ്ങ​ൾ എ​ഴു​തി​യി​ട്ടു​ണ്ട്.
പുറത്തിറങ്ങാൻ പോകുന്ന മൂന്ന് സിനിമകൾക്കും അദ്ദേഹം കഥയും തിരക്കഥയും എഴുതിയിട്ടുണ്ട്.
2017 ൽ നാടകരചനയ്ക്കും 2019 ൽ ഗാനരചനയ്ക്കുമുള്ള സംസ്ഥാന സർക്കാർ പുരസ്കാരങ്ങൾ (കേരള സംഗീത നാടക അക്കാദമി പുരസ്കാരങ്ങൾ) മുഹാദിനായിരുന്നു.
"അതൊരു കഥയാണ്" എന്ന നാടകമായിരുന്നു പുരസ്കാരത്തിന് അർഹമായത്.
2017 ലെ എൻ എൻ പിള്ള രചനാപുരസ്കാരവും അദ്ദേഹത്തിന് ലഭിച്ചിട്ടുണ്ട്.
ഗാനരചയിതാവ്  എന്ന രീതിയിലും ഇദ്ദേഹം പ്രതിഭ തെളിയിച്ചിട്ടുണ്ട്.
മുഹാദ് എഴുതിയ “പണ്ടെങ്ങാണ്ടൊരു നാടുണ്ടാർന്നേ.. ആ നാട്ടില് പുഴയുണ്ടാർന്നേ..”
എന്ന നാടകഗാനം വളരെ പ്രശസ്തമാണ് .
ജയരാജ് സംവിധാനം ചെയ്ത അവൾ എന്ന ചിത്രത്തിലെ “ആണ്ടാണ്ടെ പെണ്ണൊരുത്തി” എന്ന ഗാനവും വ്യാപകമായി ശ്രദ്ധ പിടിച്ചു പറ്റിയിട്ടുണ്ട്.
മുഹമ്മദൻ സ്പോട്ടിങ് ക്ലബ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇന്ത്യയിലെ പഴക്കം ചെന്ന പ്രധാന ഫുട്‌ബോൾ ക്ലബുകളിലൊന്നാണിത്.
1891-ൽ കൽക്കത്തയിൽ ആണ് മുഹമ്മദൻ സ്‌പോർട്ടിംഗ് ക്ലബ് സ്ഥാപിച്ചത്.
രാജ്യത്തിന്റെ വിവിധ ഭാഗങ്ങളിൽ നിന്നുള്ള നിരവധിപേരുടെ പിന്തുണയും പ്രശസ്തിയുമുള്ള ക്ലബാണ് മുഹമ്മദൻ സ്‌പോർട്ടിംഗ് ക്ലബ്.
ഇന്ത്യൻ മുസ്്‌ലിങ്ങളുടെ പേരിനായാണ് പ്രതിനിധാനം ചെയ്യുന്നതെങ്കിലും വിവിധ മതസ്ഥർ ഈ ക്ലബിന് വേണ്ടി കളിക്കുന്നുണ്ട്.
മോഹൻ ബഗാൻ അത്‌ലറ്റിക് ക്ലബ്ബ് രൂപീകരിക്കും മുമ്പ് കൽക്കത്തയിലെ മുസ്‌ലിം സമുദായമാണ് ഈ ക്ലബിന് തുടക്കം കുറിച്ചത്.
ഇക്കാലത്ത് നവാബ് അമീനുൽ ഇസ്ലാമിന്റെ നേതൃത്വത്തിൽ ജൂബിലി ക്ലബ് എന്ന പേരിൽ 1887 ൽ മറ്റൊരു ക്ലബ് രൂപീകരിച്ചിട്ടുണ്ടായിരുന്നു.
പിന്നീട് ഈ ക്ലബിന്റെ പേര് "ക്രസന്റ് ക്ലബ്", "ഹമീദിയ ക്ലബ് "എന്നിങ്ങനെ മാറ്റുകയുണ്ടായി.
ഒടുവിൽ 1891ലാണ് ഹമീദിയ ക്ലബ് മുഹമ്മദൻസ് സ്‌പോട്ടിങ് ക്ലബ് ആയി മാറിയത്.
പ്രമാണം:Mohsc vs ebsc.jpg Mohammedan SC vs Kingfisher East Bengal SC (Jan 18 2007) 1934-1940
മുഹമ്മദൻസ് സ്‌പോട്ടിങ് ക്ലബിന്റെ വളർച്ചയിലെ ഏറ്റവും പ്രധാന കാലമായിരുന്നു ഇത്.
1891 ൽ ക്ലബ് രൂപീകരിച്ച ശേഷം 1934 ലെ കൽക്കത്ത ഫുട്‌ബോൾ ലീഗിൽ പങ്കെടുക്കുകയും വിജയിക്കുകയും ചെയ്‌തെന്ന് മാത്രമല്ല തുടർച്ചയായി അഞ്ചു വർഷം തവണ കൽക്കത്ത ഫുട്‌ബോൾ ലീഗ് ഇവർ സ്വന്തമാക്കുകയും ചെയ്തു.
http://coverindialive.in/mohammedan-wins-durand-cup-title/ 2.
http://coverindialive.in/fedcup/
ഫ്‌ളവേഴ്‌സ് ടെലിവിഷൻ ഇംഗ്ലീഷ് വിലാസം https://ml.wikipedia.org/wiki/Flowers_Television
ഇൻസൈറ്റ് മീഡിയ സിറ്റിയുടെ ഉടമസ്ഥതയിലുള്ള ഒരു മലയാള ചാനലാണ് 2015 ഏപ്രിൽ 12-ന് സംപ്രേഷണം ആരംഭിച്ച ഫ്‌ളവേഴ്‌സ് ടെലിവിഷൻ .
നോർത്ത് അമേരിക്കൻ ഫിലിം അവാർഡ്‌സ് ഉൾപ്പെടെ നിരവധി പുരസ്‌കാരദാന ചടങ്ങുകൾ ഫ്‌ളവേഴ്‌സ് ടിവി സംപ്രേഷണം ചെയ്തുവരുന്നു.
നോർത്ത് അമേരിക്കൻ ഫിലിം അവാർഡുകളുടെ പ്രക്ഷേപണ അവകാശം ഫ്ലവേഴ്സ് ടെലിവിഷനുണ്ട്.
2017 ലെ ആദ്യത്തെ എട്ട് ആഴ്ചയിലെ ബാർക്ക് ഡാറ്റയുടെ സ്ഥിതിവിവര വിശകലനം അനുസരിച്ച്, ഏറ്റവും മികച്ച 5 ലിസ്റ്റുകളിൽ ഫ്ലവേഴ്സ് സ്ഥാനം നേടിയിട്ടുണ്ട്.
ഫ്ലവേഴ്സ് ടിവി തമിഴ് 2019 പകുതി മുതൽ സമാരംഭിക്കുമെന്ന് പ്രതീക്ഷിക്കുന്നു.
പ്രധാന പരിപാടികൾ നിലവിൽ സംപ്രേഷണം ചെയ്യുന്ന പരിപാടികൾ പരമ്പരകൾ പേര് സംപ്രേഷണം വിഭാഗം ഉപ്പും മുളകും സീസൺ 2 2022–നിലവിൽ സിറ്റ്കോം അടിച്ചു മോനേ 2022–നിലവിൽ ചക്കപ്പഴം സീസൺ 2 2022-നിലവിൽ സുരഭിയും സുഹാസിനിയും 2022–നിലവിൽ Other shows പേര് സംപ്രേഷണം വിഭാഗം അഭിനേതാക്കൾ അമേരിക്കൻ ഡ്രീംസ് കമൃൂണിറ്റി ഷോ കോമഡി ഉത്സവം 2021 കോമഡി ഷോ ടോപ് സിംഗർ സീസൺ 2 2020 റിയാലിറ്റി ഷോ ഹോസ്റ്റ്: മീനാക്ഷി അനൂപ് സ്റ്റാർ കോമഡി മാജിക് 2019 ഗെയിം ഷോ ഹോസ്റ്റ്: ലക്ഷ്മി നക്ഷത്ര ഫ്‌ളവേഴ്‌സ് ഒരു കോടി 2021 ഗെയിം ഷോ ഹോസ്റ്റ്:ശ്രീകണ്ഠൻ നായർ മുൻ സംപ്രേഷണം ശീർഷകം പ്രോഗ്രാം സംപ്രേഷണം ചെയ്യുന്നു സംബ്രംബക പ്രൈംടൈം സീരിയലുകൾ 2021-2022 നന്ദനം 2020–2022 സീതപെണ്ണ് 2022 പ്രിയങ്കരി 2021-2022 മൂടൽമഞ്ജു 2021 എന്റെ ഭാര്യ 2021 ആദാമിന്റെ വാരിയെല്ലു 2021 അന്ന കരീന 2020-2021 കൂടത്തായി 2020 ലോക്ക്ഡൗൺ pls കഥയറിയാതെ 2019-2020 അരയന്നങ്ങളുടെ വീട് 2019 സഹപാഠികൾ സ്വപ്നമൊരു ചക്കു പഞ്ചവടിപ്പാലം അരുന്ധതി 2018-2019 മലർവാടി 2017-2018 പരിശുദ്ധൻ മാമാങ്കം മൗന രാഗം 2017 മാമാട്ടിക്കുട്ടി സകുടുംബം ശ്യാമള മഞ്ഞൾ പ്രസാദം 2016–2017 നാടോടിക്കാറ്റ് 2016 രാത്രി മഴ 2016–2018 പോക്കുവെയിൽ 2016 ഈറൻ നിലാവ് 2015-2017 ഈശ്വരൻ സാക്ഷിയായി 2015 ജൂനിയർ ചാണക്യൻ 2015 നിരുപമ ഫാൻസ് 2015, 2016 സീത 2017-2019 ശ്രീകൃഷ്ണൻ 2016 വിശുദ്ധ ചാവറ അച്ചൻ 2016 വിശ്വരൂപം 2015 മൂന്നുമണി 2015–2017 സ്മാർട്ട് ഷോ ഗെയിം ഷോ 2015–2016 സ്മാർട്ട് ഷോ 60 2016 ഉപ്പും മുളകും സീസൺ 1 സിറ്റ്കോം 2015 -2021 ചക്കപ്പഴം 2020-2022 25 കോട്ടയം നസീർ ഷോ കോമഡി ഷോ 2016 അമ്പട ഞാനേ 2016 പൊക്കത്തിൽ പക്രു 2015 കോമഡി ഉത്സവം 2016-2020 ഉത്സവം സൂപ്പർസ്റ്റാർ 2019 കോമഡി സൂപ്പർ ഷോ 2020 കോമഡി ഉത്സവം 2 2020-2021 കോമഡി കൊണ്ടാട്ടം 2021 ശേഷം ക്രൈം സീരീസ് 2015 ശേഷം 2 2016 കോമഡി സൂപ്പർ നൈറ്റ് കോമഡി ചാറ്റ് ഷോ 2015–2016 കോമഡി സൂപ്പർ നൈറ്റ് 2 2016–2017 കോമഡി സൂപ്പർ നൈറ്റ് 3 2017–2018 കട്ടുറുമ്പ് കിഡ്‌സ് ഷോ 2016-2018 കാത്തുകുത്താൻ കാട്ടുരുമ്പ് 2018 ശ്രീകണ്ഠൻ നായർ ഷോ ടോക്ക് ഷോ 2016–2017 നക്ഷത്രകൂടാരം 2015–2016 ഒരു നിമിഷം 2016 ഫാഷൻ ലീഗ് ഫാഷൻ ഷോ 2015 മ്യൂസിക് ലീഗ് റിയാലിറ്റി ഷോ 2015 സ്റ്റാർ ചലഞ്ച് മലയാളി വീട്ടമ്മ 2017 മേളം മരക്കത്ത സ്വാദ് 2017 -2019 മികച്ച ഗായകൻ 2018-2020 മൈലാഞ്ചി മൊഞ്ചു 2018-2019 സൂപ്പർ നർത്തകി 2016-2017 അമ്മയും കുഞ്ഞും 2020 സ്റ്റുഡന്റ് സ്റ്റാർട്ടപ്പ് 2020-2021 സംരംഭക 2021 മിടുമിടുക്കി 2021 ജെഹാൻസ് കിച്ചൻ കുക്കറി ഷോ 2018 താരപച്ചകം 2016 രുചികരമായ യാത്രകൾ 2016–2017 മലബാർ മസാല 2015 നേരം പോക്കി വിനോദം 2015-2017 ഫാഷൻ സ്റ്റുഡിയോ 2015-2016 ബോളിവുഡ് buzz 2015-2016 കേരളീയം 2015 ഫിലിം കഫേ 2015-2016 ഫോക്കസ് 2017-2018 വർണ്ണഗൽ 2018 ഫീനിക്സ് കേരള 2018 ടമാർ പടാർ 2017-2019 ഇരട്ട ഫിറ്റ് 2020 ആരോഗ്യമലയാളി 2018 അനന്തറാം 2019-2020 സ്റ്റാർ മാജിക് 2019-2022 അവലംബം പുറം കണ്ണികൾ ഔദ്യോഗിക വെബ്സൈറ്റ്
ഫൗണ്ട്‌ലിംഗ്-ബേർഡ് ഇംഗ്ലീഷ് വിലാസം https://ml.wikipedia.org/wiki/Foundling-Bird
ഗ്രിം സഹോദരന്മാർ ശേഖരിച്ച 51-ാം നമ്പർ ജർമ്മൻ യക്ഷിക്കഥയാണ് ഫൗണ്ടിംഗ്-ബേർഡ് .
ദി മാസ്റ്റർ മെയ്ഡ്, ദി വാട്ടർ നിക്സി, നിക്‌സ് നൗട്ട് നതിംഗ്, ദ ടു കിംഗ്‌സ് ചിൽഡ്രൻ എന്നിവയും ഇത്തരത്തിലുള്ളവയാണ്.
ഒരു വനപാലകൻ ഒരു പക്ഷിക്കൂടിൽ ഒരു കുഞ്ഞിനെ കണ്ടെത്തി.
മകൾ ലെഞ്ചെനോടൊപ്പം വളർത്തുന്നതിനായി തിരികെ കൊണ്ടുവന്നു.
അവർ കുഞ്ഞിനെ ഫണ്ടെവോഗൽ അല്ലെങ്കിൽ ഫൗണ്ട്ലിംഗ്-ബേർഡ് എന്ന് വിളിച്ചു.
അവനും ലെഞ്ചനും പരസ്പരം സ്നേഹിച്ചു.
ഒരു ദിവസം പാചകക്കാരി ധാരാളം ബക്കറ്റ് വെള്ളം വീട്ടിലേക്ക് കൊണ്ടുപോകുന്നത് ലെഞ്ചൻ കണ്ടു.
അവൾ എന്താണ് ചെയ്യുന്നതെന്ന് ചോദിച്ചു.
പാചകക്കാരൻ അവളോട് പറഞ്ഞു, അടുത്ത ദിവസം അവൾ അതിൽ ഫണ്ട്വോഗലിനെ തിളപ്പിക്കുമെന്ന്.
ലെൻചെൻ ചെന്ന് ഫണ്ടെവോഗലിനോട് പറഞ്ഞു.
അവർ ഓടിപ്പോയി.
നഷ്ടപ്പെട്ട മകളെ കുറിച്ച് വനപാലകൻ എന്ത് പറയുമെന്ന് ഭയന്ന പാചകക്കാരൻ അവരുടെ പിന്നാലെ വേലക്കാരെ അയച്ചു.
ഫണ്ടെവോഗൽ ഒരു റോസാച്ചെടിയും ലെൻചെൻ അതിൽ ഒരു റോസാപ്പൂവും ആയി രൂപാന്തരപ്പെട്ടു.
സേവകർ വെറുംകൈയോടെ മടങ്ങി.
റോസാച്ചെടിയും റോസാപ്പൂവും അല്ലാതെ മറ്റൊന്നും കണ്ടില്ലെന്ന് അവർ പാചകക്കാരനോട് പറഞ്ഞപ്പോൾ, റോസാപ്പൂവ് തിരികെ കൊണ്ടുവരാത്തതിന് അവൾ അവരെ ശകാരിച്ചു.
അവർ വീണ്ടും പോയി, ഫണ്ടെവോഗൽ ഒരു പള്ളിയായി, ലെൻചെൻ അതിൽ ഒരു ചാൻഡിലിയറായി.
അവർ മടങ്ങിവന്ന് അവർ കണ്ടത് പാചകക്കാരനോട് പറഞ്ഞു, നിലവിളക്ക് തിരികെ കൊണ്ടുവരാത്തതിന് അവൾ അവരെ ശകാരിച്ചു.
പാചകക്കാരി സ്വയം പുറപ്പെട്ടു.
ഫണ്ടെവോഗൽ ഒരു കുളമായും ലെൻചെൻ അതിൽ ഒരു താറാവായും മാറി.
പാചകക്കാരൻ കുളം കുടിക്കാൻ മുട്ടുകുത്തി.
പക്ഷേ ലെഞ്ചൻ അവളുടെ തലയിൽ പിടിച്ച് മുങ്ങാൻ കുളത്തിലേക്ക് വലിച്ചിഴച്ചു.
കുട്ടികൾ വീണ്ടും സുരക്ഷിതരായി വീട്ടിലേക്ക് പോയി.
അവലംബം പുറംകണ്ണികൾ Fundevogel online audiobook Foundling-Bird with links to related stories
ഫൗസിയ കൂഫി
അഫ്ഗാനിസ്ഥാനിലെ ഒരു രാഷ്ട്രീയ പ്രവർത്തകയാണ് ഫൗസിയ കൂഫി ( പേർഷ്യൻ : فوزیه کوفی ; 1975 ൽ ജനനം) .
അഫ്ഗാൻ പ്രതിനിധി സഭയിലെ അംഗവും ദേശീയ അസംബ്ലിയുടെ വൈസ് പ്രസിഡന്റുമായിരുന്നു ഫൗസിയ കൂഫി.
ദോഹ കേന്ദ്രമായി നടന്നുവന്നിരുന്ന താലിബാൻ ചർച്ചകളിൽ  അന്നത്തെ ഗവണ്മെന്റിനെ പ്രതിനിധീകരിച്ച് ഫൗസിയ കൂഫി സജീവമായി പങ്കെടുത്തിരുന്നു.
അഫ്ഗാനിസ്ഥാനിലെ ബദക്ഷാൻ പ്രവിശ്യയിൽ 1975-ലാണ് ഫൗസിയ കൂഫി ജനിക്കുന്നത്.
ഒരു ആൺകുട്ടിയെ പ്രതീക്ഷിച്ച മാതാവ്, പക്ഷെ പെൺകുട്ടിയെ പ്രസവിച്ചതോടെ നിരാശയായി.
അവരെ മരിക്കാനായി വെയിലത്ത് ഉപേക്ഷിച്ചു എന്നും എന്നാൽ കരച്ചിൽ കേട്ട് മാതാവ് തന്നെ രക്ഷിക്കുകയായിരുന്നു എന്ന് ഫൗസിയ കൂഫി അഭിമുഖത്തിൽ പറയുന്നുണ്ട് .
പാർലമെന്റ് അംഗമായിരുന്ന പിതാവ് മറ്റൊരു വിവാഹം കൂടി കഴിച്ചതോടെ മാതാവ് അനുഭവിച്ച മാനസിക സമ്മർദ്ധവും ഒരു ആൺകുട്ടിയെ പ്രസവിക്കുന്നതോടെ അദ്ദേഹത്തെ ആകർഷിക്കാൻ ആകുമെന്ന് അവർ കരുതിയതുമൊക്കെ ഫൗസിയ വിവരിക്കുന്നുണ്ട്.
സ്കൂൾ വിദ്യാഭ്യാസത്തിനായി താല്പര്യം പ്രകടിപ്പിച്ച ഫൗസിയയെ മാതാപിതാക്കൾ അതിന് അയച്ചപ്പോൾ അവരുടെ കുടുംബത്തിൽ നിന്ന് വിദ്യാലയത്തിൽ പോകുന്ന ആദ്യ പെൺകുട്ടിയായിരുന്നു അവർ.
പാകിസ്താനിലെ പ്രിസ്റ്റൺ യൂണിവേഴ്സിറ്റിയിൽ നിന്ന് ബിസിനസ്സ് മാനേജ്മെന്റിൽ ബിരുദാനന്തര ബിരുദം കരസ്ഥമാക്കാൻ അവർക്ക് സാധിച്ചു .
25 കൊല്ലത്തോളം പാർലമെന്റ് അംഗമായിരുന്ന പിതാവ് അഫ്ഗാൻ-സോവിയറ്റ് യുദ്ധത്തിന്റെ അവസാനത്തിൽ വധിക്കപ്പെടുകയായിരുന്നു .
യൂനിസെഫുമായി സഹകരിച്ച് പ്രവർത്തിച്ച ഫൗസിയ കൂഫി, രാജ്യത്തിനകത്ത് കുടിയൊഴിപ്പിക്കപ്പെട്ടവർ, സ്ത്രീകൾ, കുട്ടികൾ തുടങ്ങിയ വിഭാഗങ്ങൾക്ക് വേണ്ടി പ്രവർത്തിച്ചു വന്നു.
കുട്ടികളെ അക്രമത്തിൽ നിന്നും ചൂഷണത്തിൽ നിന്നും ചൂഷണത്തിൽ നിന്നും സംരക്ഷിക്കുന്നതിനായി 2002 മുതൽ 2004 വരെ യൂനിസെഫിന്റെ ശിശു സംരക്ഷണ ഓഫീസറായി ഫൗസിയ സേവനമനുഷ്ഠിച്ചു .
രാഷ്ട്രീയത്തിൽ സയ്യിദ് അഹ്മദ് ഗൈലാനി , കോണ്ടലീസ റൈസ് എന്നിവരൊത്ത്  ഫൗസിയ കൂഫി (2006)
2001- ൽ താലിബാന്റെ പതനത്തിനുശേഷം തന്റെ "ബാക്ക് ടു സ്കൂൾ" കാമ്പയിനിലൂടെ പെൺകുട്ടികളുടെ വിദ്യാഭ്യാസ അവകാശം പ്രോത്സാഹിപ്പിച്ച് കൊണ്ടാണ് ഫൗസിയ കൂഫി തന്റെ രാഷ്ട്രീയ ജീവിതം ആരംഭിച്ചത്.
2005 ലെ പാർലമെന്റ് തിരഞ്ഞെടുപ്പിൽ, അഫ്ഗാൻ ദേശീയ അസംബ്ലിയുടെ അധോ സഭയായ വൊലേസി ജിർഗയിലേക്ക് രാജ്യത്തിന്റെ വടക്കു-കിഴക്കൻ ഭാഗത്തുള്ള ബദക്ഷാൻ ജില്ലയിൽ നിന്ന് അവർ തിരഞ്ഞെടുക്കപ്പെട്ടു.
അധോസഭയുടെ ഡെപ്യൂട്ടി സ്പീക്കറായി സേവനമനുഷ്ഠിക്കുകയും ചെയ്തു.
ദേശീയ അസംബ്ലി വൈസ് പ്രസിഡന്റ് എന്ന പദവിയാണ് യഥാർത്ഥത്തിൽ അധോസഭയുടെ ഡെപ്യൂട്ടി സ്പീക്കർ എന്നത് .
അഫ്ഗാന്റെ ചരിത്രത്തിൽ ആദ്യമായാണ് ഒരു വനിത ഈ സ്ഥാനത്ത് എത്തിയത്.
വിദൂര ഗ്രാമങ്ങളെ ആരോഗ്യ - വിദ്യാഭ്യാസ കേന്ദ്രങ്ങളുമായി ബന്ധിപ്പിക്കാനുള്ള നിയമനിർമ്മാണം , സ്ത്രീകൾക്കെതിരായുള്ള അതിക്രമങ്ങൾ തടയാനായി ഉള്ള നിയമനിർമ്മാണം എന്നിവ ഫൗസിയ കൂഫി മുൻകൈ എടുത്ത് നടപ്പിലാക്കിയവയാണ്.
മതവിരുദ്ധമെന്ന് ആരോപിച്ച് യാഥാസ്ഥിതികർ ചില നിയമനിർമ്മാണങ്ങളെ എതിർത്തെങ്കിലും അഫ്ഗാനിൽ 34 പ്രവിശ്യകളിലും നിലവിൽ വന്നിരുന്നു.
ഈ നിയമങ്ങളെ ആധാരമാക്കിയായിരുന്നു കോടതികൾ വിധി പറഞ്ഞിരുന്നതും .
2010-ൽ വീണ്ടും പാർലമെന്റിലേക്ക് തെരഞ്ഞെടുക്കപ്പെട്ട ഫൗസിയ സ്ത്രീകളുടെ അവകാശങ്ങൾക്ക് വേണ്ടി പ്രത്യേകമായി ശ്രദ്ധ കേന്ദ്രീകരിച്ചു വന്നു.
തോറ ബോറയ്ക്കടുത്ത് നടന്നതുൾപ്പെടെ നിരവധി വധശ്രമങ്ങൾ ഫൗസിയ കൂഫിക്ക് നേരെ നടന്നെങ്കിലും രക്ഷപ്പെടുകയായിരുന്നു .
2014-ലെ പ്രസിഡന്റ് തെരഞ്ഞെടുപ്പിൽ മത്സരിക്കാൻ വേണ്ടി ഫൗസിയ കൂഫി തയ്യാറാറെടുത്തെങ്കിലും നാമനിർദ്ദേശം നൽകേണ്ട തിയ്യതി 2013-ലേക്ക് മാറ്റി കൊണ്ട് തെരഞ്ഞെടുപ്പ് കമ്മീഷൻ തന്നെ വെട്ടുകയായിരുന്നു എന്ന് ഫൗസിയ കൂഫി ആരോപിക്കുന്നു.
ഈ മാറ്റത്തിലൂടെ 40 വയസ് പൂർത്തിയാവണം എന്ന നിബന്ധന പാലിക്കാൻ ഇവർക്ക് സാധിക്കാതെ വന്നു .
ഫൗക്കോൾ പെൻഡുലം ഇംഗ്ലീഷ് വിലാസം https://ml.wikipedia.org/wiki/Foucault_pendulum പാരിസിലെ പാന്തിയോണിൽ പ്രദർശിപ്പിച്ചിട്ടുള്ള ഫൗക്കോൾ പെൻഡുലം.
Foucault Pendulum at COSI Columbus knocking over a ball
ഫൗക്കോൾ പെൻഡുലം ( English: / f uː ˈ k oʊ / foo-KOH ; French pronunciation: ​ [fuˈko] ) അല്ലെങ്കിൽ ഫൗക്കോളിന്റെ പെൻഡുലം എന്നറിയപ്പെടുന്നത് ഒരു ലഘുവായ ഉപകരണമാണ്.
ഇത് ഫ്രഞ്ച് ഭൗതികശാസ്ത്രജ്ഞനായ ലിയോൺ ഫൗക്കോളിന്റെ പേരിലാണ് അറിയപ്പെടുന്നത്.
ഭൂമിയുടെ കറക്കം തെളിയിക്കുന്ന ഒരു ലളിതമായ പരീക്ഷണമാണിത്.
1851 ലാണ് ഈ പെൻഡുലം ഉണ്ടാക്കിയത്.
ഭൂമിയുടെ ഭ്രമണത്തിന്റെ ലളിതമായ, നേരിട്ടുള്ള തെളിവുകൾ നൽകുന്ന ആദ്യ പരീക്ഷണമായിരുന്നു അത്.
ഇന്ന്, മ്യൂസിയങ്ങളിലും സർവ്വകലാശാലകളിലും ഫൗക്കോൾ പെൻഡുലങ്ങൾ പ്രമുഖ പ്രദർശനവസ്തുക്കളാണ്.
യഥാർത്ഥ ഫൗക്കോൾ പെൻഡുലം പാരീസിലെ പാന്തിയോണിലുള്ള ഫൗക്കോൾ പെൻഡുലം 1895 ലെ ഫൂക്കോൾ പെൻഡുലത്തിന്റെ വരപ്പ്
1851 ഫെബ്രുവരിയിൽ, പാരിസ് ഒബ്സർവേറ്ററിയിലെ മെരിഡിയനിൽ ഒരു ഫൗക്കോൾ പെൻഡുലം ആദ്യത്തെ പൊതു പ്രദർശനം നടന്നു.
ഏതാനും ആഴ്ചകൾക്കു ശേഷം, ഫാകോൾട്ട് തന്റെ ഏറ്റവും പ്രശസ്തമായ പെൻഡുലം ഉണ്ടാക്കി, 28 കിലോഗ്രാം ഭാരമുള്ള ചെമ്പ് പൂശിയ ബോബ് 67 മീറ്റർ നീളമുള്ള ഒരു വയറിൽ പാരീസിലെ പാന്തിയോണിലെ ഡോമിൽ നിന്ന് കെട്ടിത്തൂക്കിയാണ് ഇത് നിർമ്മിച്ചത്.
ഒരുമണിക്കൂറിൽ 11.3° ക്ലോക്ക് ദിശയിൽ  പെൻഡുലത്തിന്റെ പ്രതലം തിരിയുന്നു.
31.8 മണിക്കൂറുകൾകൊണ്ട് പ്രതലം ഒരു പൂർണ്ണ തിരിച്ചിൽ പൂർത്തിയാക്കുന്നു.
1851 ൽ പാന്തിയോണിൽ ഉപയോഗിച്ച യഥാർത്ഥ ബോബ് 1855 ൽ കൺസെർവാറ്റിയോറെ ഡെ ആർട്സ് എറ്റ് മെറ്റിയേർസിലേക്ക് മാറ്റി.
50-ാം വാർഷികമായ 1902 ൽ ഒരു താത്കാലിക പെൻഡുലം സ്ഥാപിച്ചു.
1990കളിൽ മ്യൂസിയത്തിന്റെ പുനർനിർമ്മാണവേളയിൽ യഥാർത്ഥ പെൻഡുലം പാന്തിയോണിലേക്ക് മാറ്റി (1995 ൽ).